دؤولت باشچی‌سی رجب طیب اردوغان دونن آنکارایا گئلن بحرین کرا‌لی حمد بن عیسی آل خلیفه‌نی رسمی مراسیمله قارشیلادی.
اردوغان و کرال بین خلیفه‌نین مراسیم ساحه‌سینده کی یئرینی آلماسیندان سونرا ایکی اؤلکه‌نین میللی سرودلاری اوخوندو. سونرا دا بحرین کرا‌لی مراسیم دسته‌سینی تورکجه “مرحبا عسگر"دئیه‌رک سلاملادی.
اردوغان و بحرین کرا‌لی جومهورباشقانلیغی ایقامتگاهی‌نین پروتوکول قاپی‌سیندا خاطره شکیلی چکیلدیکدن سونرا باش-باشا گؤروشدولر. داها سونرا ایسه هئیت‌لر بیر آرایا گلدی. گؤروش‌لردن سونرا ایکی اؤلکه آراسیندا 5 ساحه‌ده سازیش و امکداش‌لیق پروتوکول ایمضالاندی.
یونوس امره اینستیتوسو ایله بحرین اونیورسیته‌سی آراسیندا امکداش‌لیق پروتوکولو ایسه اینستیتونون باشقان وکیلی پروفئسور شرف آتش ایله بحرین‌ین خاریجی ایشلر ناظیری شیخ خالید بن احمد بن محمد آل خلیفه طرفیندن ایمضالاندی.
